SK
L 237/876
Úradný vestník Európskej únie
26.9.2023
115
Pre všetky obdobia, v ktorých sa zverejňujú informácie pri uplatnení odseku 114 písm.
a) alebo odseku 114 písm.
b), účtovná jednotka s cieľom umožniť používateľom účtovnej závierky, aby pochopili povahu a význam použitých metód a uplatnených úsudkov pri určovaní prechodných súm, vysvetlí, ako určila ocenenie poistných zmlúv k dátumu prechodu.
116
Účtovná jednotka, ktorá sa rozhodne rozčleniť finančné výnosy alebo náklady z poistenia medzi výsledok hospodárenia a ostatné súčasti komplexného výsledku, uplatňuje odsek C18 písm.
b), odsek C19 písm.
b), odsek C24 písm.
b) a odsek C24 písm.
c), aby určila kumulatívny rozdiel medzi finančnými výnosmi alebo nákladmi z poistenia, ktorý by sa vykázal vo výsledku hospodárenia, a celkové finančné výnosy alebo náklady z poistenia k dátumu prechodu pre skupiny poistných zmlúv, na ktoré sa uplatňuje rozčlenenie.
Pri všetkých obdobiach, v ktorých existujú sumy určené uplatnením týchto odsekov, účtovná jednotka zverejní zosúhlasenie medzi počiatočným a konečným stavom kumulatívnych súm zahrnutých do ostatných súčastí komplexného výsledku pre finančné aktíva oceňované reálnou hodnotou cez ostatné súčasti komplexného výsledku v súvislosti so skupinami poistných zmlúv.
Zosúhlasenie zahŕňa napríklad zisky alebo straty vykázané v ostatných súčastiach komplexného výsledku v danom období a zisky alebo straty predtým vykázané v ostatných súčastiach komplex­ ného výsledku v predchádzajúcich obdobiach reklasifikované v danom období do výsledku hospodárenia.
Významné úsudky pri uplatňovaní štandardu IFRS 17
117
Účtovná jednotka zverejňuje významné úsudky a zmeny úsudkov, ku ktorým dospela pri uplatňovaní štandardu IFRS 17.
Účtovná jednotka konkrétne zverejňuje použité vstupy, predpoklady a techniky odhadovania vrátane: a) metód použitých na ocenenie poistných zmlúv patriacich do rozsahu pôsobnosti štandardu IFRS 17 a pro­ cesov použitých na odhadnutie vstupov pre tieto metódy.
Pokiaľ to nie je nevykonateľné, účtovná jednotka uvedie o týchto vstupoch aj kvantitatívne informácie.
b) akýchkoľvek zmien metód a procesov použitých na odhadnutie vstupov použitých na ocenenie zmlúv, dôvodov každej zmeny a druhu ovplyvnených zmlúv; c) v rozsahu, v akom to nie je pokryté v rámci písmena a), prístupu použitého: i) na rozlišovanie medzi zmenami odhadov budúcich peňažných tokov vyplývajúcich z uplatnenia diskrečnej právomoci a inými zmenami odhadov budúcich peňažných tokov pri zmluvách bez prvkov priamej účasti (pozri odsek B98); ii) na určenie rizikovej úpravy o nefinančné riziká vrátane toho, či sú zmeny rizikovej úpravy o nefinančné riziká rozčlenené na zložku poistnej služby a zložku finančného poistenia, alebo či sú prezentované v plnej miere vo výsledku poistnej služby; iii) na určenie diskontných sadzieb; iv) na určenie investičných zložiek; a v)
na určenie pomernej váhy prínosov, ktoré poskytuje poistné krytie a služba výnosnosti investícií alebo poistné krytie a služba súvisiaca s investíciami (pozri odseky B119 až B119B).
118
Ak sa účtovná jednotka pri uplatňovaní odseku 88 písm.
b) alebo odseku 89 písm.
b) rozhodne, že rozčlení finančné výnosy alebo náklady z poistenia na sumy prezentované vo výsledku hospodárenia a sumy prezento­ vané v ostatných súčastiach komplexného výsledku, účtovná jednotka zverejní vysvetlenie metód použitých na určenie finančných výnosov alebo nákladov z poistenia vykázaných vo výsledku hospodárenia.
119
Účtovná jednotka zverejňuje stupeň uistenia použitý na určenie rizikovej úpravy o nefinančné riziká.
Ak účtovná jednotka používa na určenie rizikovej úpravy o nefinančné riziká techniku inú než techniku stupňa uistenia, zverejní použitú techniku a stupeň uistenia zodpovedajúci výsledkom uvedenej techniky.